**ΙΣΤΟΡΙΑ Γ΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**(ΟΜΑΔΑ ΠΡΟΣΑΝΑΤΟΛΙΣΜΟΥ ΑΝΘΡΩΠΙΣΤΙΚΩΝ ΣΠΟΥΔΩΝ)**

**ΟΜΑΔΑ Α**

**1ο ΘΕΜΑ**

**1.α.**

**(Ι)** Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα από τον αριθμό που αντιστοιχεί στην κάθε πρόταση:

1. Το ιδιαίτερο πρόβλημα που έβλεπε το ρωσικό κόμμα στην περίοδο της βαυαροκρατίας ήταν ο αυταρχισμός του καθεστώτος.

2. Με το σύνταγμα του 1864 αναιρέθηκε η ελευθερία του «συνέρχεσθαι και συνεταιρίζεσθαι».

3. Ο πρίγκιπας Γεώργιος ανέλαβε καθήκοντα ύπατου αρμοστή στην Κρήτη σε κλίμα πολύ μεγάλου ενθουσιασμού.

4. Το κίνημα του Θερίσου πέτυχε πλήρως τους στόχους του.

5. Η μεθοδευμένη εξόντωση των Ελλήνων του Πόντου είχε ίδιες αναλογίες ποσοτικά και ηθικά με τη γενοκτονία των Αρμενίων.

(μονάδες 5)

**(ΙΙ)** Να τοποθετήσετε τα ακόλουθα ιστορικά γεγονότα στη σωστή χρονολογική σειρά, αρχίζοντας από το αρχαιότερο:

α. Ιδρύεται η «Μακεδονική Επιτροπή».

β. Ιδρύεται η Μικτή Επιτροπή Ανταλλαγής.

γ. Ιδρύεται η Εθνική Τράπεζα.

δ. Ιδρύεται η Τράπεζα της Ελλάδος.

ε. Η Ελλάδα μπαίνει σε καθεστώς Διεθνούς Οικονομικού Ελέγχου.

 (μονάδες 5)

**Μονάδες 10**

**1.β.** Να προσδιορίσετε το περιεχόμενο των ακόλουθων ιστορικών όρων: *Μικτή Επιτροπή Ανταλλαγής, Φροντιστήριο της Τραπεζούντας.*

**Μονάδες 8+7 =15**